Toshkentdagi qor surati 327 mln obunachisi bor rasmiy Instagram sahifasiga qo‘yildi

Instagram’ning rasmiy sahifasiga Toshkentdagi qorli kun haqida surat joylashtirildi.

Jurnalist va bloger Nikita Makarenkoning yozishicha, mazkur foto turist emas, professional suratkash tomonidan olingan. Davletovuz’ning ta’kidlashicha, suratda Toshkentning Eski shaharidagi ko‘cha tasvirlangan.
“Bu Turizmni rivojlantirish davlat qo‘mitasi tomonidan taklif etilgan va akkreditatsiyadan o‘tishiga yordam ko‘rsatilgan italiyalik taniqli suratkash Matilda Gattoni tomonidan o‘tgan yili fevralda olingan foto.
Matilda va uning hamrohi, jurnalist Matteo Fagottoning g‘oyasi — Toshkent tarixini yaratish bo‘lgan, chunki shahar juda kam suratga olinadi va u haqda kam yoziladi.
Bu O‘zbekiston uchun mutlaq tekinga tushgan, Matilda o‘z hisobidan yetib kelgan. Mana endi reklamani 327 million odam tomosha qildi. Hali bu 2019-yilda chiqqan jurnallarni hisobga olmaganda”, — deb yozadi Makarenko.